
Ministru kabineta rīkojums Nr. 1100
Rīgā 2024. gada 10. decembrī (prot. Nr. 52 119. §)
Par finansējuma piešķiršanu Aizsardzības ministrijas organizētā projektu konkursa "Domnīcu projektu konkurss 2024" īstenošanai
· 1. Lai veicinātu sistemātisku sadarbību ar Latvijas domnīcām un nevalstiskajām organizācijām (NVO), Aizsardzības ministrijai 2024. gadā no budžeta programmas 30.00.00 ''Valsts aizsardzības politikas realizācija'' piešķirt finansējumu 46 242 euro apmērā šādu domnīcu un nevalstisko organizāciju projektu īstenošanai:
· 1.1. biedrības "Austrumeiropas politikas pētījumu centrs" projektam "Latvijas aizsardzības un drošības politikas attīstība noturības stiprināšanā" – 9922 euro;
· 1.2. biedrības "Latvijas Transatlantiskā organizācija" projektam "Valsts visaptverošās aizsardzības veidošana: Latvijas pieredze" – 9000 euro;
· 1.3. biedrības "Baltijas iniciatīva Eiropas Savienības reformai" projektam "Kopā pret hibrīdapdraudējumiem" – 9150 euro;
· 1.4. biedrības "Ideju un inovāciju institūts" projektam "Radošās darbnīcas un galda spēle jenga bērniem un jauniešiem par iedzīvotājiem svarīgo civilās aizsardzības jomā militāra apdraudējuma gadījumā" – 8200 euro;
· 1.5. biedrības "Latvijas Sieviešu nevalstisko organizāciju sadarbības tīkls" projektam "Mazaizsargāto iedzīvotāju grupu un kompetento nevalstisko organizāciju (NVO) iesaiste krīžu gatavības veicināšanā, pētniecībā un sabiedrības informēšanā" – 9970 euro.
· 2. Aizsardzības ministrijai noslēgt vienošanos ar katru šā rīkojuma 1. punktā minēto biedrību, paredzot piešķirto līdzekļu izlietojuma kontroli un nosakot, ka projekts tiek īstenots līdz 2025. gada 1. martam un ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīgas šā rīkojuma 1. punktā minētās biedrības.

